**TECHNICKÁ UNIVERZITA VO ZVOLENE**

**USMERNENIE č. 3**

**ZABEZPEČENIE DODRŽIAVANIA PROTIEPIDEMIOLOGICKÝCH OPATRENÍ NA PRACOVISKU**

Zvolen, 05. 05. 2020

Toto usmernenie bližšie špecifikuje jednotlivé opatrenia prijaté Technickou univerzitou vo Zvolene (ďalej len TUZVO) v súvislosti s rizikom ohrozenia verejného zdravia ochorením COVID-19.

Do jeho obsahu boli implementované poznatky z vývoja epidemiologickej situácie v podmienkach Slovenskej republiky (ďalej len SR), berúc do úvahy všetky platné usmernenia Úradu verejného zdravotníctva SR, uznesenia Vlády SR a odporúčania Regionálneho úradu verejného zdravotníctva vo Zvolene.

Pri príchode na pracovisko a počas pobytu na pracovisku je nevyhnutné striktne dodržiavať nasledovné pokyny a opatrenia.

**I. PRI PRÍCHODE NA PRACOVISKO**

1. Pri vstupe do budovy bude zamestnancom TUZVO zabezpečené meranie telesnej teploty. Zamestnanci a iné osoby vchádzajúce do priestorov TUZVO sú povinní podrobiť sa meraniu telesnej teploty. Pokiaľ bude u zamestnanca nameraná telesná teplota 38 °C a viac, tento je povinný budovu/pracovisko opustiť a kontaktovať svojho obvodného lekára. Vstup do budovy bude týmto osobám zamedzený.
2. Pri vstupe do budovy/na pracovisko a počas celého pobytu v priestoroch TUZVO sú zamestnanci povinní používať osobné ochranné pracovné prostriedky (ďalej len OOPP), t. j. tvárové rúško a odporúčame používať aj ochranné rukavice. Zamestnanci ich nemusia používať len pokiaľ sú v kancelárii sami.
3. V prípade, že zamestnanci, študenti alebo iné osoby vstupujúce do priestorov TUZVO nemajú rukavice je potrebné, aby na dezinfekciu rúk použili dezinfekčné prostriedky, ktoré sú k dispozícii na stojanoch umiestnených na vyhradených miestach v priestoroch TUZVO.
4. Obmedziť osobný kontakt, vrátane podávania rúk.
5. Pri príchode do budovy/na pracovisko je každý zamestnanec povinný zaevidovať svoj príchod na snímači dochádzkového informačného systému v príslušnej budove TUZVO. Pri príchode cudzej osoby sa táto zaeviduje na vrátnici v knihe návštev.
6. Pri prvom návrate na pracovisko je zamestnanec povinný vedúcemu svojho pracoviska odovzdať vyplnený a podpísaný formulár Čestného vyhlásenia, v ktorom vyhlasuje, že na sebe nepozoruje príznaky ochorenia COVID-19, počas posledných 14 dní sa nezdržiaval mimo územia Slovenskej republiky a nemá vedomosť, že by v posledných 14 dňoch prišiel do kontaktu s osobou, u ktorej bolo potvrdené alebo existuje podozrenie na ochorenie COVID-19.

**II. POČAS POBYTU NA PRACOVISKU**

1. Počas celého pobytu na pracovisku sú zamestnanci povinní používať OOPP, t. j. tvárové rúško a rukavice. V prípade, že zamestnanci rukavice nemajú, je potrebné, aby na dezinfekciu rúk použili dezinfekčné prostriedky, ktoré sú k dispozícii na stojanoch umiestnených na vyhradených miestach v priestoroch TUZVO. Tvárové rúško a rukavice nemusia používať len v čase, keď sú v kancelárii sami.
2. Priebežne sledovať svoj zdravotný stav (telesná teplota, respiračné problémy, kašeľ   
   a pod.).
3. Vyvarovať sa dotykov tváre a rúšok rukami.
4. Obmedziť osobný kontakt, vrátane podávania rúk.
5. Osobné stretnutia zamestnancov, študentov, resp. iných osôb nachádzajúcich sa   
   v priestoroch TUZVO obmedziť na minimum. Uprednostňovať telefonickú a elektronickú komunikáciu.
6. Použitie výťahu obmedziť na najviac 2 osoby v tom istom čase.
7. Pri vybavovaní pracovných záležitostí na jednotlivých pracoviskách vstupovať do kancelárií podľa možností po jednom, ďalší budú čakať na chodbe a dodržiavať   
   2 metrovú bezpečnú vzdialenosť.

**III. STRAVOVANIE V ŠTUDENTSKEJ JEDÁLNI**

1. Výdaj stravy v študentskej jedálni prebieha za prísnych hygienických opatrení.
2. Stravovanie v študentskej jedálni sa riadi harmonogramom stravovania jednotlivých organizačných súčastí TUZVO, ktorý je zverejnený samostatne a ktorý rešpektuje maximálny počet 120 stravníkov v jednom cykle na ploche 422 m2 /t. j. 3,5 m2 na 1 stravníka/. Cieľom tohoto opatrenia je poskytnúť stravníkom čas a priestor na konzumáciu jedla, respektíve odber jedál v jednorazových ekologických obaloch a zároveň splniť hygienickú podmienku bezpečnej vzdialenosti v priestoroch študentskej jedálne.
3. Pri vstupe do priestorov študentskej jedálne a pri odchode sa vyžaduje dezinfekcia rúk. Stojany s dezinfekčným prostriedkom sú umiestnené pri vchode a východe zo študentskej jedálne.

Spracovali: doc. Ing. Josef Drábek, CSc.

Ing. Stanislav Jalakša

doc. Ing. Andrea Majlingová, PhD.

Schválil: Dr. h. c. prof. Ing. Rudolf Kropil, PhD.

Účinnosť: od 11. 05. 2020 do odvolania